Bekkesildre

Bekkesildre (Saxifraga rivularis) er en flerårig urt i sildrefamilien.

Den er lav med krypende utløpere og vokser som en glissen tue. De nedre bladene har 3–5 fliker og lang stilk. Blomsterstengelen er kort med noen få sittende blad og ingen yngleknopper. Blomstene er hvite med rosa årer eller skjær, 8–10 mm store og sitter enkeltvis eller noen få sammen i en kvast. Planten vokser på kalkgrunn der marka er våt, for eksempel ved snøleier og på berghyller. 

Bekkesildre deles i to underarter. Subsp. rivularis har en amfiatlantisk utbredelse og vokser på Grønland, Island, Jan Mayen, Færøyene, Svalbard, Skottland, langs den skandinaviske fjellkjeden i Norge, Sverige og Finland og i Nord-Russland østover til den nordvestligste delen av Sibir. Arten mangler i det meste av Sibir. Subsp. arctolitoralis  ble først funnet på Vrangeløya og i Tsjukotka, men det har vist seg at den også vokser i Alaska, Nord-Canada og på Grønland. I Norge er bekkesildre vanlig i fjellet i hele landet og finnes opp til 2150 moh. i Jotunheimen.

 Referanser 

 Litteratur 



 Eksterne lenker 


Kategori:Norges flora
Kategori:Sveriges flora
Kategori:Russlands flora
Kategori:Sibirs flora
Kategori:Alaskas flora
Kategori:Canadas flora
Kategori:Californias flora
Kategori:Sierra Nevada (USA)
Kategori:Planter formelt beskrevet i 1753
Kategori:Planter formelt beskrevet av Carl von Linné